субтитри от YavkA.net
НЕ СЕ ПОЗНАВАМЕ
СОФИЯ, БЪЛГАРИЯ
Кълна се в стотици библии,
че първоначално обичах мъжа си и знам, че и той обичаше мен.
Но всичко се променя. Честно казано, и хората се променят.
Някои мъже таят злото в себе си.
Лора?
Да, Тони.
Съжалявам за снощи.
Бях пиян и...
Не знам защо винаги стигаме до този ужасен момент.
Много те обичам.
Направо ще полудея. Ще ме подлудиш.
Трябва да... спрем.
Знам, че аз трябва да спра и...
Няма да се повтори повече.
Искам да ти кажа,
че се кълна в стотици библии,
че това няма да се повтори. Този път говоря истината.
Говоря истината, Лора.
Знаеш ли какво?
Да излезем на вечеря.
На някое хубаво място. - Не.
Не искаш ли да останем вкъщи?
Ще приготвя нещо, което гледах в онова глупаво готварско предаване.
Така ли?
Какво ще направиш?
"Цицила табака" или нещо такова.
Миличка?
Защо вратата е заключена?
Отвори вратата, Лора!
Какво правиш там?
Господи, помогни ми...
Миличка?
Отвори вратата, Лора.
Защо...
Лора, добре ли си?
Мамка му! Мамка му мръсна!
Как се ударих.
На какво се смееш?
Какво...
Защо още се смееш? Какво ти е толкова смешно?
Смешно е, когато някой падне. - Добре, но...
Да, смешно е.
Защо беше заключила?
Явно съм закачила ключето, когато съм затваряла. Бях заспала.
Съжалявам.
Моля те, прости ми. - Прощавам ти.
Винаги ти прощавам.
Знам.
Обичам те.
Здравей, Димитри! - Здравейте, мис Лора.
Нося ти мляко с какао. - Много сте мила.
Започвам да свиквам със снеговете. Не е като в Сан Диего.
Здравей! - Здравей.
Знаеш ли какво направих?
Какво? - По едно от любимите ти ястия.
Как винаги се сещаш? - Как не.
Мозъкът ми да не е на картофено пюре?
„Първо си взимаш питие, след това питието си взима питие,
а накрая питието взима теб."
Скот Фицджералд.
Добре. "Пристрастяването към секса"... - Виж!
"...трябва да се контролира и в крайна сметка пребори,
за да не ви вкара в кошмар, който да унищожи всичко."
Това важи за всички пристрастявания, нали?
И двамата го знаем.
Ние сме повредена стока
Очукани, оскубани и окаяни. - Не сме окаяни.
Не сме окаяни. За мен е късно да изкупвам греховете си,
но ти имаш много време и това е дар.
Нито аз, нито ти знаем дали утре ще се събудим.
"Копнежът по неосъществения ми живот
ми носи тъга и необикновена мъка."
Кой?
- Бритни Спиърс.
Фернанду Песоа.
"Книга на безпокойството".
Ако я прочетеш, е твоя. - Чета всичко, което ми даваш.
Ти си единственият ми приятел.
Какво? - Очите ти ми напомнят на дъщеря ми.
Беше голяма красавица.
За нея съжалявам особено много...
Както и за много други неща.
Много ти е нагримирано дясното око.
Да питам ли? - Вече попита.
Става все по-параноичен.
Може би аз съм виновна, защото не беше такъв, преди да се оженим.
Животът тежи на всички ни.
Но това не е оправдание да те бие.
Само страхливците посягат на жена.
Сега съм малко грохнал, но като млад бях мускулест.
И щях да отида при това копеле да му потънат гемиите, казвам ти.
Кого ще удряш бе?
Но щях да направя по-голяма бъркотия, отколкото е сега.
Жалко, че не мога да го видя.
Ами... - Сигурно си бил голям сваляч.
Не бях мъж-мечта. Не можеше да ми се вярва.
По такива мъже си падам най-много.
Да.
Добре, че се запознахме при анонимните алкохолици. Радваш ме.
Скъпа моя...
Добре.
Да ти кажа правичката,
малко съм изненадан,
че Тони ти позволява да идваш тук.
Знаеш какъв е Тони. Точните му думи са:
"На Ричард не му е ставал от години,
но и да му стане, няма да знае какво да прави."
Това не е вярно.
Ако ми стане, ще знам какво да правя.
Леле! Вкусно ли е?
Няма да говорим повече за Тони.
Няма. - Става ли?
Не ми се говори за Тони. А за какво да говорим?
За теб. - Не искам.
Да говорим за теб.
Знаеш всичко за мен. От колко време се познаваме? Две години?
Нищо не знам за теб.
Кой е Ричард Евънс? Какви бяха родителите ти?
Кой те научи да готвиш? Защо живееш в София?
Вече не излизаш от този замък, но липсваш на всички в АА.
Защо си толкова потаен? - Не съм потаен.
Аз съм обикновен старец, който...
Който би си продал душата да е на 40 години.
Какъв беше ти на 40 години?
Искаш ли да знаеш? - Да.
Добре.
Бях суетен и себичен мъж,
който работеше с грешните хора
и се опитваше да оправдае онова, което не може да бъде оправдано.
Аз ще ти кажа дали може да се оправдае.
Виж. Заслужавам всичко, което ми се случи,
и всичко, което ме очаква.
Така става ли?
Спасен от камбаната.
Няма да се отървеш толкова лесно.
Ще ми кажеш.
Ще ми кажеш! Искам подробности!
Защо колата не е готова? - Разбирам те. Ремонтът е за моя сметка.
На твоя сметка?
Да. Дай ми пет минути, за да се оправя на компютъра.
Извинявай.
Пий едно кафе, докато чакаш.
Леле! Тони!
Обичам те, скъпа!
ЧИТАЛИЩЕ
Лора, моля, продължи.
Постоянно мисля за всичко,
което алкохолът и наркотиците ми отнеха.
Постоянно съжалявам за миналото.
За всички глупави грешки.
Един приятел каза:
"Копнежът по неосъществения ми живот
ми носи тъга и необикновена мъка."
Лесно поемаш по пътя на самосъжалението, но трудно спираш да вървиш по него.
А наркотиците и алкохолът са оковите,
които те държат в тази мъгла.
Там не виждаш на метър пред носа си.
Трезвена съм от 372 дена.
И мъглата се разпръсна.
Но все още съм на този проклет път!
Понякога трябва да осъзнаем, че ако искаме да свърнем от лошия път,
това зависи единствено от нас.
Но е трудно да завъртиш волана,
ако не си на шофьорското място.
Мога ли да ви помогна? - Тук съм за срещата на АА.
Значи сте на правилното място. Заповядайте.
При 12-те стъпки не търсите идеален краен резултат.
Важен е напредъкът. - Здравей.
За да направите първите стъпки, трябва да си признаете,
само да си признаете, че не можете да се справите с този проблем.
А можете.
Изглеждаш ми позната. Познаваме ли се? - Не. Щях да си спомням.
Може да е от минал живот.
Вярваш ли в прераждането и тези неща?
Да. - Странното е, че и аз вярвам.
Може да сме се запознали на друго място в различно време.
Аз съм Скай.
Готино име.
От "Пичове и кукли" е. Майка ми обича Марлон Брандо.
Аз съм Лора. Името ми няма интересна предистория.
Тогава може да измислим такава.
Сготвих български гювеч с агнешко. Агнешко!
Ухае превъзходно!
Изглеждаш като нов човек.
Ами...
Запознах се с един интересен господин.
Вчера на срещата на АА.
Да го наречем г-н Синеок.
Доколкото знам, Франк Синатра умря. - Той е по-добър от него.
Няма по-добър от Синатра. - Само да го видиш...
Така ли? - Да.
Но нещо в него ми беше познато по някакъв странен начин.
Може да е от минал живот. - И той това каза!
Значи си го бива.
Снощи се замислих за нещо.
Трябва да звъннеш на баща си и да се сдобрите.
Казах ти, че е в затвора.
Именно. Знам какво е да си в затвора.
И този златен кафез тук е затвор,
но пак човек има нужда от надежда и опрощение.
В цялата зала имаше незаети места,
но той седна точно до мен, сякаш сме ученици в гимназията.
Непознат красавец ти обръща внимание.
Нищо чудно. Ти си красива жена.
Не знам, той е просто...
Много уверен и мил.
Напомня ми на теб.
Или ти напомня на Тони на младини.
Това е удар под кръста.
И двамата знаем какви мъже харесваш.
Този може да е такъв.
Така че не бързай. Това ти казвам. Ще се оправиш.
Как бракът ми се оказа на дъното?
Не знам.
Може би е време да спреш да се чудиш и да се разведете.
Казах ти, че още в Щатите се опитахме да се разведем.
Не мина добре. Той каза, че ще ме убие,
а след това ще се самоубие.
Тогава да намерим друг вариант.
Не искам да го светна
и да прекарам живота си в български затвор,
защото направих глупостта да се омъжа за грешния човек.
Мога да намеря няколко момчета да му счупят краката.
Така ще си спечелиш време. - Много мило.
Не.
Това ще го ядоса още повече.
Трябва да го убиеш. Мислила съм по въпроса.
С теб не сме способни на убийство.
Преди да си завършим обяда, знаеш ли какво ще направим?
Ще ядем в мълчание и ще разсъждаваме върху грешките си.
Не.
Ще те науча да танцуваш валс.
Чувала ли си за Йохан Щраус - син?
Син?
Ела при мен.
В днешно време хората приемат танца като двама души, които се поклащат.
Но аз ще те науча на танц - валс,
където двамата се движат като един.
Гледай краката ми.
Ще направя стъпка с левия крак.
Едно, две, три.
Отново. Едно, две, три.
Едно, две, три, връщаме се. Едно, две, три.
Сега ще те хвана за кръста,
а ти постави ръка на рамото ми.
Едно, две, три. Едно, две, три.
Ето! Научи се да танцуваш!
Ти си родена танцьорка! Браво на теб!
Чудесно! Добре.
Слушай сега.
На тази въртележка имаме една обиколка,
и то доста кратка.
Не позволявай на Тони да ти вгорчава живота.
Край със самосъжалението. Кажи го.
"Край със самосъжалението, Ричард."
Край със самосъжалението, Ричард. - Браво! Сега е време за танци.
Скъпа, знаеш ли какво?
Ела да работиш в сервиза.
Какво разбирам аз от коли?
Искам да работя в книжарница.
Но ти и от книги не разбираш нищо. Почти не четеш.
Мога да работя в кафене.
В кафене ли? А българският как ти е?
Ела в сервиза.
Съжалявам, скъпа.
Мамка му! Съжалявам, скъпа!
Съжалявам.
Толкова те обичам, че ще полудея.
Толкова те обичам, че ме боли.
Здравейте, казвам се Скай.
И искам да си призная нещо.
Последният път, когато дойдох тук, бях пил.
Да. Дойдох подпийнал на среща на АА.
Искам да съм трезвен. Опитвам се да съм трезвен.
Но е много хубаво да пиеш, мамка му! Обичам да пия.
Пътувам доста.
Пътувам по работа и ми е самотно.
Но намираш бар и пиеш.
Казвам си: "Пия едно и се прибирам."
Но никога не е едно, а са две, три, четири...
Но е хубаво, когато не пия.
Чувствам се чудесно, просто не мога да издържа дълго.
Алкохолът ме зове като писъка на сирените
и отново круширам в скалите.
Така че пълня ушите си с восък и се завързвам за мачтата с мисълта,
че това винаги ще е трудна битка.
И я водя.
Боря се с копнежа по чашката.
Ден по ден.
- Ден по ден!
Аз съм от малко градче до Лондон, но пътувам из целия свят.
А с какво се занимаваш? - С нещо като предприемачество.
Вървя по стъпките на баща си. - Той още ли...
Не, почина.
Съжалявам. - Не си виновна ти.
А твоето семейство?
Майка ми почина, когато бях на 14 и...
Баща ми живее в момента в Сан Куентин.
Съжалявам. - Не съжалявай.
Не си виновен.
Ще му звънна, за да се сдобрим, преди да е станало твърде късно.
Всички заслужаваме опрощение.
Това е самата истина.
Предполагам, че е интересна историята как си се озовала тук.
В АА ли? - Не, в България.
Доста е далеч от САЩ.
Историята не е интересна, а жалка.
Хора! Започваме.
Благодаря, Сара!
Знаеш ли "Пергамино"?
Това е най-доброто кафене в цяла Източна Европа.
Да пием по едно лате след това?
Не трябва.
ГРАНД ХОТЕЛ СОФИЯ
С Тони се запознахме в Сан Диего. Той...
Състезаваше се с драг рейсъри. Беше адски секси.
Забременях от него, оженихме се...
Той ме биеше и загубихме детето.
Не мисля, че той някога го преживя.
И аз не го преживях.
Затова се караме, а след това правим страшен секс.
А след това пием до припадък, за да се изтърпим. И така.
Светът е жесток за зрелите хора.
Където и да се озовем,
сме отишли по собствена воля.
Това ми харесва.
И защо в България?
Докато се състезаваше, имахме пари, но ги изхарчихме за наркотици
и това сложи край на кариерата му.
Бяхме закъсали за пари, а най-добрият му приятел е оттук.
Даде ни шанс и нае Тони в сервиза си.
Тони... Той е автомонтьор със златни ръце.
Мислех, че тук ще е по-добре.
Това никога не се оправя.
Откакто спря да ходи в АА, положението стана по-лошо.
Прави всичко по силите си да оправи нещата, но...
Аз не съм кола. Не може...
Ламарината се изчуква, но аз не съм направена от желязо.
Познавах една жена, която мина през същото.
Мина през това, през което ти преминаваш в момента.
Какво се случи?
Поръча наемен убиец да го блъсне с краден джип.
Той умря ли? - Джипът се движеше с 80 км/ч, така че...
Размина ли й се? - Лежи в затвора до живот.
Тези неща се планират. Трябва да знаеш...
какво правиш.
Трябва...
Май...
По-добре да продължа да готвя мазно и все някога ще получи удар.
И аз ще съм на чисто.
Или ще измислиш по-бърз начин.
Къде си отседнал? - Тук, в "Гранд хотел София".
Стая 1216.
Колко ще останеш? - Известно време.
Ще се видим ли пак? Да излезем утре на обяд?
Не бива... Не мога. Ще се видим в понеделник на АА.
Добре. До понеделник.
Между другото, си много красива.
Здравей.
Защо закъсня?
Сещаш се.
Помогнах им да почистят.
Сещаш ли се за магазина на ъгъла? Виж какво продават.
Любимите ти бонбони.
Благодаря, миличка. - Много са добри.
Страхотни са.
Защо се забави толкова?
Нали ти казах - помогнах да почистят.
Някои от нас имаме куража да останем и да помогнем с чистенето.
А, добре.
Ако искаш, ще ти кажа какво правих минута по минута.
Обади се на Сара да питаш кога си тръгнах.
Параноята ти ме уморява.
Ще полудея заради теб.
Съжалявам, просто много те обичам.
Добре. Ще сготвя вечеря. - Не, чакай.
Остави това. Да излезем на ресторант.
Където пожелаеш.
Много те обичам, наистина.
Показваш го по странен начин.
Знаеш как е.
Знаеш, че изкарваш най-лошото у мен, така че е нормално.
Ще направиш ли нещо за мен... - Какво?
Може ли да го кажеш?
Вече не го казваш. Ще го кажеш ли веднъж?
Ще кажеш ли: "Тони, обичам те повече от всичко"?
Тони, обичам те повече от всичко.
Ще го кажеш ли с чувство? Може ли?
Тони!
Обичам те! Господи! Знаеш, че те обичам!
На това повярвах. Браво.
Благодаря.
Може ли да отида до тоалетната? И излизаме.
Разбира се.
Отивай.
Лора.
Не искам повече да ходиш при онези глупаци в АА.
И не искам да се виждаш с онзи дядка.
Влияе ти зле.
Разбра ли? - Да.
Благодаря за бонбоните.
Бях наблизо.
Просто... бях наблизо.
Здрасти! - Здравей.
Тъкмо щеше да почукаш ли? - Ами, да.
Нямаше да почукам на кърпичката ти.
Заповядай.
Искаш ли нещо за пиене?
Вода? Има и портокалов сок.
Не. Просто бях наблизо.
И какво правеше наблизо?
Разхождах се и...
Разхождах се. - И?
Къде отиваше?
Да видя един приятел.
И намери ли приятеля си?
Да.
Намерих приятеля си.
Защо дойде тук, Лора?
Добре. Ще ти кажа.
Не мога да спра да мисля какво ли ще бъде
да бъда с теб, така че дойдох тук,
за да бъда с теб и да не мисля какво ли ще е да бъда с теб.
Става ли?
Имаш пистолет!
Защо носиш пистолет?
Какво правиш с него?
Ченге ли си? - Не.
Не си охрана, така че...
Не.
Добре. И защо носиш пистолет?
Какво правиш с пистолета?
Задаваш твърде много въпроси.
Будалкаш се с мен. Започни отново.
Добре. - Ти си наемен убиец?
Нали ти казах. Кой би измислил подобна лъжа?
Колко ти плащат? - Зависи от работата.
Съжалявам, не те разбирам.
Не става въпрос за парите. Хората, на които помагам, са жертви.
Жертви с дълбоки джобове, но все пак жертви.
Когато съдът не си свърши работата, се намесвам аз.
Разрешавам проблеми на свободна практика.
Значи си... Батман?
Не, нямам нищо общо с Батман.
Нараняваш ли тези хора?
Убиваш ли ги?
Откъде знаеш, че поръчителите ти казват истината?
Проучвам всичко.
Прекарвам седмици и месеци в проучване на целта,
правя подробно досие и ако щеш вярвай, но понякога отказвам някои поръчки.
Подхождам към работата си изключително етично.
По работа ли си тук?
Не мога да... - Стига де!
Да, добре. Една двойка от Лондон се свърза с мен.
Дъщеря им живее тук с мъжа си и сина им.
И какво?
Наеха ме да се оправя със съпруга.
Май не искам да чувам това.
Не бива да ми казваш.
Продължавай.
Бие я, заплашвал я е с убийство,
но родителите й се тревожат, че той ще посегне на внучето им
или ще го отвлече, така че нямат друг вариант.
Затова ли дойде на АА? - Тя идва на срещите.
Исках да чуя нейната страна. Не знае нищо за мен.
За кого става дума? Кажи ми, де.
Не мога...
Добре - Сара. - Какво?
Да. - Тя ми каза, че е необвързана.
При анонимните алкохолици не може да лъжеш!
Аз й казах всичко за себе си. - Лора, чуй ме. Много те харесвам.
Затова ти казвам всичко честно.
Не ми се беше случвало досега. Много си ми интересна.
Обикновено внимавам на кого се доверявам, защото доверието е най-важно.
Но ти провокираш нещо в мен,
заради което ти изпявам майчиното си мляко.
Какви ги говоря... Дойдох тук, за да свърша работа, а не за срещи.
Ти пиеш ли въобще?
Слабостта ми не е към чашката.
Какво ще направиш с него?
Това е лудост.
Какви ги мислим...
Сигурно взимаш доста скъпо.
Работиш ли безплатно?
Като услуга на приятел? - Никога.
Това води до грешки. - Така ли?
Мога ли да ти променя мнението?
Може да опиташ.
Спри го!
Да? Тони е на телефона.
Ало?
Ще ти кажа всичко това,
защото минах през същите неща с моята жена.
Кой се обажда? - Притеснен приятел.
Не знам как ще реагираш на думите ми,
но ти препоръчвам да се обърнеш към терапевт вместо към насилието.
Кой се обажда?
Ало?
Здравей.
Защо си се прибрал толкова рано?
Помолих те да не го правиш отново.
Помолих те и ти обеща.
За какво говориш?
Как се казва той?
Пиян ли си?
Как се казва той?
Не ме лъжи, защото знам истината.
Ти ме направи такъв, миличка.
Ти си виновна!
Не ме пипай... Стига!
Спри!
Спри! Спри.
Моля те, спри.
Ти ме направи такъв.
Защо ми го причиняваш? Защо?
Имам любим цитат от книга, която приятел някога ми даде.
"Дълъг път и труден чака ни от този ад до светлината."
"Гранд хотел София".
Стая 1216, моля.
Ало? - Здравей, Скай.
Животът е кратък, а моят живот е на дъното от доста време.
Не мога да живея повече така.
Не те моля да дръпнеш спусъка,
а да ми покажеш как да заредя пистолета и накъде да го насоча.
Край със самосъжалението.
Трябва да изглежда като самоубийство.
Нужен ти е колан, дръжка на врата или рамка на легло -
здраво място, където да го вържеш.
Тези дни хората се бесят по този начин или поне така го правят в затвора.
Рамката на леглото е метална.
Идеално.
Той има ли застраховка живот? - Тони ли?
Разбира се, че не. - Добре.
Смъртта му не ти носи нищо.
Спокойствие, но не и пари.
Това са десет милиграма дигоксин.
Ако някой ги приеме, след половин час ще припадне.
Все едно си припаднал от алкохол.
Винаги ли носиш шишенце дигоксин със себе си?
В моя бранш върши чудеса.
Как да го накарам да го изпие?
Няма голямо значение. Сложи го в четката му за зъби.
Миличка?
Къде са кафявите ми кубинки?
В гардероба.
Извинявай, бяха в гардероба.
Какво правиш за закуска? - Яйца с бекон и хаш браун.
Хрупкав - както го обичаш. - Леле мале.
Когато поеме дигоксина, трябва да излезеш от дома ви.
Ще отида до магазина да взема пържоли за довечера.
Искаш ли нещо?
Имаш ли нещо за киселини?
Не, но ще взема от аптеката.
Благодаря.
До скоро.
Добро утро. - Здравей.
Отиди на публично място - в магазина.
Здравейте. Имате ли розмарин?
Да. Само да проверя.
Трябва да привлечеш вниманието някак. Купи нещо и запази касовата бележка.
Искате ли нещо друго? - Не. Ще ми дадете ли касовата бележка?
Изчакай половин час и се прибери.
Той ще е напълно безпомощен в ръцете ти.
Какво става?
След това правиш каквото трябва.
А после? - Чакаш няколко дена.
Излез от дупката, в която каза, че е пропаднал живота ти.
Това ще те улесни.
Ню Йорк? - Вкъщи е най-хубаво.
Страх ме е.
Ами ако... - Не, ще се справиш.
Малцина получават подобна възможност.
Понякога просто нямаме друг избор, освен да въздадем правосъдие сами.
Тони?
Господи, прости ми!
Любимата ти картина.
Тя е портрет на всички ни.
Всички ни грози опасността от вълните на самосъжалението и бедите,
а ние сме зад руля на малка лодка
в това бурно море.
Това е копие.
Щях да открадна оригинала, но в музея имаше голяма охрана.
Много ще ми липсваш. - Да.
Да не си казваме "сбогом", а...
Чао.
Шокиран съм от новината за мъжа ти.
Тони никога не ми е изглеждал като самоубиец.
Не знаеш на какво са способни хората.
За кого да готвя сега?
"Добър другар е онзи, който в ранна росна утрин идва.
Сърдечен поздрав ти отправя и духа ти радостен повдига."
Оливър Уендъл Холмс. - Оливър Уендъл Холмс.
Научил съм те добре. - Да.
Но сега трябва да те оставя.
Ще те помоля... за още един танц.
Извинявайте.
Ало? - Здравейте, господине. Казвам се Лора.
Искате ли да ви уверя, че спасението съществува?
Не мисля, че искам нещо повече от това, Лора.
Знаех, че ще излезеш от дупката.
Надявам се да не попадам в друга.
Няма да се кача повече на борда с него. Опъна платната през нощта.
Оказахме се... Питие?
Заповядай, красавице. - Благодаря.
Здравей!
Радвам се да те видя!
Животът ни се променя. Понякога за един миг.
Добре ли си изкарвате?
Това беше моят собствен Камелот.
Радвам се, че се видяхме, Лора!
Беше толкова вълнуващо и толкова приказно,
че животът ми с Тони сякаш въобще не се беше случвал.
За пръв път от години не усещах нито страх, нито гняв,
нито омраза или тревога.
Бях забравила чувството на неподправеното щастие.
Шот. Топка.
Текила! - Текила!
"Пришълецът срещу Хищникът". Да!
Внимавай.
Стреляла ли си с пистолет?
Да...
Когато бях малка, баща ми ме водеше на лов.
Беше ужасно. Предпочитам да няма патрони в тях.
Без патроните са само парче метал.
Искаш аз да съм Робин, а ти да си Батман ли?
Искаш ли да си Робин?
А аз - Батман?
Какво? Искам, но и не искам.
Понякога просто нямаме друг избор.
Освен да... - Въздадем правосъдие сами.
Знам какво ще кажеш.
Само да прочетеш досиетата на тези мръсници.
Имаш досиета ли?
О, да...
УБИЙСТВО, ТРАФИК НА ХОРА, ИЗНАСИЛВАНЕ
Ще се изненадаш колко просто става всичко,
когато знаеш с кого имаш работа.
Какво ми каза, бе? Веднага излизай от колата!
Излизай от колата, бе! - Не ме пипай.
Мислиш, че ще ти се размине ли? - Не ме пипай!
Мислиш, че може да ми отговаряш ли?
Затвори си устата!
Добре, видях каквото ми е нужно.
Добре.
В този случай сестрата на мъжа се обърнала към Скай.
Не знаех, че има по-лоши и от Тони,
но този преби жена си пред очите на дъщеря си.
Кой ще каже, че няма да пребие дъщеря си пред очите на жена си?
Имаш ли една цигара?
А друго искаш ли? - Какво предлагаш?
Всичко. - Здрасти, Джери.
Мамка му!
КЪРК ДИКСЪН
ТЕЛЕСНА ПОВРЕДА
МАСОВИ БЕЗРЕДИЦИ
АРЕСТУВАН ЗА УБИЙСТВО
Знаеш ли...
Изведнъж почвам да усещам колебание.
Рискувам да се повторя, но прочете досието със собствените си очи.
Видя, че този е истински мръсник.
Да, разбрах! Добре, отвратителен е.
Заслужава си каквото го чака. - Не ти ще дръпнеш спусъка.
Ти си стръвта. Трябва само да налапа кукичката,
а аз ще го издърпам на брега.
Отиди в бара и го черпи едно.
Знам. Знам какъв е планът, защото го обсъдихме.
Планът е отличен. - Благодаря.
Не оставяш нищо на случайността. - Да, гордея се с професионализма си.
Разбира се,
може би се съмняваш в естеството на работата ми.
Убиваш хора. - Не, убивам хлебарки.
Убивам хлебарки - истинска напаст. - Добре, разбирам.
Не те карам да спираш. Просто съм разколебана.
Къде щеше да бъдеш, ако не се познавахме?
Добре. Знаеш, че искам да помогна.
Но аз...
Искам да съм сигурен, че си с мен.
Искам да знам, че сме партньори.
Разказах ти всичко за мен и така поех огромен риск.
Сега е твой ред.
Няма да позволя да ти се случи нещо.
Нали ми вярваш? - Разбира се, че да.
Добре.
Тогава да вървим.
Здрасти. - Здравей.
Да те черпя едно? - Добре.
Кърк. - Лиса.
Ла-ла Лиса.
Забавен си.
Как някой мъж може да зареже такава красавица като теб?
И аз това се чудя! Като гръм от ясно небе.
Но той ми направи услуга, защото ми развърза ръцете
да правя каквото си искам с когото си поискам.
Да правиш, а? - Ако искаш демонстрация,
тук не е удачното място.
Може да отидем у нас.
Няма да ми е удобно у вас.
Но в девет часа ще се видя с една приятелка
за по едно питие,
така че ще се прибера в 11.
Ще се видим тогава.
Не знам дали ще дойде. - Със сигурност ще дойде.
Защо тук?
Всичко е старо и потискащо.
В този квартал никой не задава въпроси.
Нищо чудно.
Слава богу!
Това е лудост. Явно полудявам.
Убий го на входната врата! - Не, трябва да е в апартамента.
Както ти казах. - Да.
Когато дойде, отвори вратата и го покани.
Отварям вратата, да. - Говорете малко,
кажи му да се настани удобно, докато ти се освежаваш в банята.
Мамка му!
Ще се справиш.
Мамка му!
Ще се справя.
Кой е? - Един стар приятел.
Това е за теб, Лени.
Лиса. - Нали това казах?
Не, но заповядай, Кийт. - Кърк.
Нали това казах? - Туш.
Мислех, че живееш на хубаво място.
Нямаше да вляза, когато видях каква дупка е тук.
Напоследък не ми е лесно.
Събирам пари за по-хубав апартамент.
Ако всичко сега мине като по мед и масло, ще ти намерим по-хубав апартамент.
Много си мил.
Настани се удобно.
Аз ще вляза в банята.
Да се освежа.
Няма да мръдна оттук. - Точно така.
Приключи ли?
Една секунда!
Мога да ти помогна. - Няма нужда.
От колко време живееш тук?
Не, не, не!
Защо си толкова изненадан?
Справи се отлично, любов моя.
Гордея се с теб.
Отче, прости ми, защото съгреших.
Не съм се изповядвала от много, много години.
Продължавай.
Тежат ми страшно много дребни грехове.
Споменавам напразно Божието име, живея в грях с любовника си.
Такива неща. - Разбирам.
Но май друго ти тежи на душата.
Да, отче. Не знам точно как да го кажа.
Грях ли е да се избиват буболечки?
Сложен въпрос.
От една страна, те са Божии създания.
Но често пъти се налага.
За какви буболечки говориш?
Приятелят ми, с когото живея,
се занимава с избиване на вредители.
И аз му помагам.
Значи става дума за хлебарки, мравки, термити и такива неща.
Да.
Малки, гадни твари.
Бубите, които знаят само да вредят и да пренасят болести.
Миналата година в църквата имаше термити и извикахме хора за борба с вредители.
Мисля, че Бог няма да обърне внимание,
ако го правиш за доброто на всички.
Не, не мисля, че да отървеш света от вредителите е грях.
Благодаря, отче.
Но трябва да се ожените.
Не споменавай напразно Божието име.
За опрощение повтори шест пъти "Света Дево"
и Бог да те пази, чедо.
Как мина изповедта? Олекна ли ти?
Добре съм.
Донесе ми мир в душата. Странна работа.
Казах ти, че разрешаваме проблеми.
Но убиваме хора.
Да, но ако правосъдието си вършеше работата,
нямаше да има нужда от услугите ни.
Господине, голяма скица сте.
Уникален екземпляр,
който се отличава от простосмъртните.
Леле! Влюбил съм се в професионална мотиваторка!
Докато трупаш опит, става все по-лесно.
Добре ли си?
Разбираш ли от коли?
Май някъде вътре си изпуснах кабелите.
Ти стой тук, а аз ще усиля музиката.
Започнах да изпитвам чувство на удовлетворение.
Животът ми най-сетне придоби смисъл и аз се гордеех с това, което правя.
Въздавахме правосъдие на онези, които са бягали от него,
а смъртта им даваше свобода на тези, които я заслужават най-много.
Скай беше перфекционист.
Цял живот можеше да работи това и да не го хванат.
Не го убих аз! Не го убих аз!
Ти го уби.
ГАНГСТЕ
РАЗПРОСТРАНЕНИЕ НА НАРКОТИЦИ
Много си забавен. Казвали ли са ти го?
Скай! - Майк.
Защо си тук? - По работа.
Не знаех, че излизаш от Сидни. - Разширявам кръгозора си.
Разбрах, че в Щатите имаш доста работа.
И че работиш с мацка. Това не е в стила ти.
Може би съм се влюбил.
Това е глупаво и опасно.
Джими пита за онази поръчка.
А, чудесно. Значи не си тук по работа.
Просто Джими се притеснява.
Кажи му да се успокои малко. Кога не съм си вършил работата?
Платиха ти цялата сума, а дъртакът е изрод, който заслужава смърт.
Майк, какво ще кажеш да ме оставиш намира, а?
Стига, де. Дай поне да те черпя едно.
За доброто старо време.
Само едно.
Това, което не ми липсва, е тъпото ти чувство за хумор.
Работя много по-чисто и ефикасно от теб.
Да го духаш! - Тъпанар.
Мамка му! Ти черпиш.
Внимавай.
Какво толкова правиш там?
Стана ми самотно тук.
Една секунда!
Нали нямаш женски проблеми?
Каубой! Не искаш ли да забавим малко темпото?
Много си красива.
Няма от какво да се срамуваш.
Обичам да има малко любовна игра, преди да се захванем с основното.
Това не го правя от гимназията. Хайде. - Пусни ме!
Боли ме!
Покани ме тук да за секс и няма да си тръгна излъган.
Ще съжаляваш за това.
Леле!
Какви ги вършим, бе?
Какво е това? - Добре...
Защо не дойде? Къде беше? - Наложи се да остана в бара.
Трябваше да печеля време. Останах тук колкото можех повече.
Не видях кога излизате. Излязохте твърде рано.
Няма да се повтори.
Няма как да се повтори. - Съжалявам.
Обичам те, Лора.
Моля те, прости ми! Моля те!
Справи се чудесно.
Съжалявам, че имаше спънка.
Но правим още една поръчка и край.
Престани! Защо да рискуваме?
Не мога да се откажа, защото вече взех парите.
Ако се откажа, ще наемат друг и ако той се изложи,
поръчката ще дойде пак при мен и ще трябва да я изпълня.
Кого са поръчали?
Истински дявол, който сее зло от десетки години.
Изнудване, побоища. Има присъда за убийство през 85-а.
Лежал е за детска порнография. За последна поръчка си струва.
След това ще останем ли в Ню Йорк? - Може.
Или може да започнем нов живот
на някое красиво и тихо място.
Винаги съм искала да отида на Малдивите.
Тогава ще отидем на Малдивите.
Виждал ли си книгата ми? - Май е на бюрото.
РИЧАРД ЕВЪНС
Очите ти ми напомнят на дъщеря ми.
Това ли е последната поръчка?
Да. - Станала е грешка.
Познавам го. - Така ли?
Станала е грешка. Няма как... Той ми е приятел.
С Тони се запознахме с него в АА. - С този - Ричард Евънс?
Някой те е излъгал за него.
Сигурно е някаква лъжа. - Определено не е лъжа.
Прочети досието.
Намерих информация за поне 37 убийства, за които е отговорен пряко той.
Не ти вярвам! - Наркотици, трафик на хора.
Не е вярно! - Детска порнография.
Познавам го! Не ти вярвам!
Тогава въпросът е колко добре го познаваш?
Говорили ли сте някога
за истинската му работа, за това как се е прехранвал?
От колко време се познаваме? Две години? Нищо не знам за теб.
Питах го. Питала съм го.
Така и не ми отговори. Никога не ми е отговарял.
Никога не ми е казвал нищо. - Не знам как спи нощем.
Има бодигард. Що за човек има бодигард през цялото денонощие?
Само човек, който очаква възмездие.
Той е истински параноик. Няма как да ти го кажа по-меко.
Защо... Защо би направил всичко това?
Никога не знаеш на какво са способни хората.
Не се упреквай. Недей.
Нямаш вина.
Съжалявам.
Кой е Ричард Евънс? Защо си толкова потаен?
Бях суетен и себичен мъж,
който работи с грешните хора...
И се опитваше да оправдае онова, което не може да бъде оправдано.
Заслужавам всичко, което ми се случи,
и всичко, което ме очаква.
Ще дойда с теб. - Не. И дума да не става!
Сам каза, че той е трудна цел.
Той ми има доверие. - Става твърде лично.
Не може. - Няма да приема отказ.
Ще му се обадя, че съм в София, и ще си уговорим среща някъде.
Ще го заведа в хотелска стая и ти...
Ще го направиш ли?
Аз...
Не отговаря.
Може да си е сменил номера. - Или да не е до телефона си.
Ало? Ало? - Здравей! Познай кой се обажда!
Слава богу!
Къде се загуби? Защо не ми звънна?
Дълга история.
Добре ли си? Всичко наред ли е? - Да, добре съм.
Много се радвам да те чуя. - И аз теб.
Разтревожих се за теб. Обеща да се обаждаш.
Звъннах ти, но телефонът отказа.
Какво става? - Имам нов номер.
Ново начало.
Къде си в момента? Къде живееш?
В Манхатън. В Ню Йорк!
Исках да ти кажа, че ще мина през София за няколко дена.
Ще се радвам да се видим на обяд.
Разбира се.
Ще е чудесно да се видим. Имаме за какво да говорим.
Знам, че не обичаш да излизаш, но...
Може ли да се видим в "Синята луна"? Имам специален повод.
Ще е чудно да отидем на хубаво място - където се запознахме.
Там има доста хора. Ще ми е удобно там, добре.
Един часът става ли? - Чудесно.
Ще се видим след няколко дена.
Нямам търпение.
Наех стая в малък хотел, където да отидете с Ричард.
Намира се в глуха уличка.
Бул. "Ал. Стамболийски" 117, стая 210.
Имат ли интернет и пещ в мазето?
Ще успееш ли да го заведеш в стаята?
Да. Ще му е приятно да е с мен.
Добре ли си?
Чувствам се ужасно. Като чудовище.
Нямаше нужда да го правиш.
Прочетох досието.
Скоро ще се свърши.
След това ще изчезнем като призраци.
Изглеждаш великолепно!
Като различен човек.
Вече поръчах няколко неща.
Всичките ми любими ястия.
Разкажи ми всичко.
С какво се занимаваш?
Искам да ме изслушаш внимателно
и да се престориш, че водим нормален разговор.
Не ми харесва как звучи това. - И на мен.
Защо някой би искал да те убие?
По-добре да си вървя. - Рискувах всичко, за да съм тук.
Така че ми кажи истината и не смей да ме лъжеш.
Защо някой желае смъртта ти?
Анонимните алкохолици.
За г-н Синеок ли става дума? Осъзнаваш ли какви си ги надробила?
Подписа ни смъртните присъди.
Кажи ми истината, Ричард.
Кой си ти? Какво е миналото ти?
Да, заслужаваш да научиш поне това.
Добре.
Работих в банда.
Още през 70-те години.
Банда? - В мафията.
С останките от мафията.
Първо Ню Йорк, после Сицилия.
Лондон.
Шефът ми се казваше Франко Ботеро.
Бях алчен и много глупав,
като помогнах на тези злодеи да извършат немислими неща.
Но платих тежка цена за греховете си.
Продължавай.
Жена ми ме напусна,
а както знаеш, след това дъщеря ми се самоуби в една октомврийска утрин.
Това ме съсипа.
Унищожи ме.
И затова се отървах от този живот. Беше отдавна.
Исках да водя нормален живот, но Европол ми цъфнаха на вратата.
Заплашиха ме с обвинения за изнудване, наркоразпространение,
пране на пари и участие в ОПГ, ако не им помогна да арестуват Франки.
Така че... Пях като птичка.
Накратко,
делото срещу Франк внезапно се провали.
С това си замина програмата за защита на свидетелите
и ме оставиха като козел опущение.
Затова избягах. Бягах и бягах.
Най-сетне стигнах до тук.
Сестрата на дядо ми живее тук.
Това ли е истината? - Да.
Цялата тъжна истина.
Тези хора са невероятно опасни.
Убивал ли си някого през 1985 г.?
Детска порнография?
Това ли ти каза той?
Той има досие за всички.
Бях счетоводител с много тлъста заплата.
Перях всякакви гнусотии пред закона. Това правех аз.
Ти ако щеш, вярвай.
Но съжалявам, Лора.
Аз съм виновен. Използваха те, за да се доберат до мен.
Където и да се озовем, отишли сме по собствена воля.
Уморих се да живея така.
В постоянен страх.
Истината е, че съм просто много уморен.
И аз.
Ами, ако трябва да умра,
ще съм щастлив да умра в твоята компания.
Държиш ли онзи офис над галерията?
Да. На петия етаж.
След като си тръгнеш сега,
си вземи билети за някоя страна - отиди където решиш.
Тайланд, Филипините... Някъде, където да не те намерят.
Утре ще се срещнем в галерията в 10 сутринта.
Да избягаме заедно.
Не ми каза колко дълбоко си замесена в цялата тази работа.
Доста дълбоко.
"Животът е тъмна улица.
Не знаеш какви опасности се крият в сенките."
Г-н Маяги?
Ричард Евънс.
Целуни ме по бузата и тръгвай.
До утре.
Сипах ти питие.
Сигурна ли си, че не те е надушил? - Абсолютно.
Извини се, но имал някаква среща.
Утре сутрин ще закусваме.
Просто съм изненадан, че не иска да се срещнете у тях.
Каза, че си е събрал целия багаж,
защото ще си тръгва от София завинаги.
Разбра ли къде отива? - Опитах се да разбера, но не.
Замалко да го изпуснем.
Ще ти наема кола да отидеш на закуската утре сутрин,
след това извършваме поръчката
и с теб заминаваме на ново приключение.
Обичам те. - И аз те обичам.
Здравей, аз съм!
Да отидем в галерията до катедралата.
Съпругът ви каза, че отивате на закуска.
Има промяна. - Добре.
Леле!
Можеш ли да ги заобиколиш? - Не, много е тясно.
Добре, ще отида пеш.
Винаги ли носиш шишенце дигоксин със себе си?
Как да го накарам да го приеме? - Сложи го в четката му за зъби.
Здравей, Скай е. Къде е Лора?
Как така е изчезнала?
Къде точно излезе от колата?
Хайде. де!
Ричард?
Ричард!
Изчака ме! - Лора! Много се радвам, че дойде!
Обещавам ти, чака ни нещо чудесно!
Когато пристигнем там, ще те уредим напълно.
Ще имаш цялото време на света и няма да се тревожиш за нищо.
Здравейте! Какво става?
Скай?
Добре, че ви заварих, преди да изчезнете.
Ще оставиш ли пистолета?
В по-добра форма съм от съпруга ти.
Трябва да го сложиш в сметките.
Но много се гордея с теб. Научил съм те добре.
Ще ти донеса... - Млъквай!
Да отидем на някое по-скрито място.
Не за мен, а за нея. Ако я пуснеш да си върви, ще те обсипя с пари.
Прави каквото ти каже.
Ще се разберем, нали? - Влизайте.
Влизайте! - Чуй ме!
Господи!
На дивана! - Майко мила!
А ти падай на колене с лице към мен.
Недей. Не го прави пред нея.
На колене!
Скай, остави го да си тръгне.
Моля те. Направи го за мен. Хайде.
Ако не го направя аз, все някой друг ще го направи.
Моля те, остави пистолета.
Преди не допусках толкова много грешки!
Опасно е да се влюбиш.
Прави те невнимателен.
Моля те, остави пистолета.
Още като се запознахме, ти казах с какво се занимавам.
Убивам боклуци, убивам извратеняци. Правя света по-добро място.
Той не е боклук. Той е счетоводител. Това са глупости.
Не! Ричард е точно това, което ти казах.
Извратено копеле. Като всички останали.
Каза ли ти колко души е убил?
Не съм убивал никого. - Млъквай!
Ти си убиецът. - Млъквай!
В джоба ми...
В джоба ми има два самолетни билета и единият е на твое име.
Когато приключим с това, си тръгваме.
Както ти казах, няма да поглеждаме назад.
Сега обърни поглед. - Не.
Не искаш да виждаш това.
Дръпни се! Не мърдай, Ричард!
Да не си мръднал!
Какво правиш? - Дай ми пистолета.
Не му го давай! Длъжен е да убие и двама ни!
Досието е истина. Всичко в него е истина. Кълна се, той е звяр.
Аз ли съм звяр? А ти какво си?
Знаеш, че те обичам. Няма да те нараня.
Знаеш, че този човек е чудовище.
Убий го! Стреляй! - Млъквай!
Млъквайте! И двамата си затворете устата!
Вижте ни.
Какво става?
Защо всеки мъж, когото обичам,
се оказва абсолютно луд?
Знаете ли защо?
Защото аз съм луда.
И знаете ли какво трябва да направя?
Да ви убия и двамата.
И да налапам дулото и да натисна спусъка.
Лора, не! - И край с всичко това!
Ще се избавим от мъката, нали? И тогава няма да има значение
кой лъже и кой казва истината. - Повярвай ми.
Той е чудовището. - Омръзна ми от този ужас!
Ричард, недей! - Имай ми вяра, Лора!
Не! - Иначе ще убие и двама ни.
Слава богу!
Ричард!
Не беше случайност, че се запознахме в АА, нали?
Не си бил там за Сара, а за мен.
Знаел си, че съм близка с Ричард
и ме използва, за да се добереш до него.
Трябваше да го изкараш някак от охраняваната му къща.
Лора, остави пистолета.
Спри.
Наблюдавал си ме. Знаеше как да се разкрия пред теб.
Познавах една жена, която мина през същото, през което минаваш в момента.
Наела някакъв да го блъсне с кола.
Ти си перфекционист. Познавам те. Все пак ти ме научи.
И вече нямаш нужда от мен. - Не е вярно.
Имам нужда от теб. Обичам те.
Ти си се обадил на Тони.
Да, Тони е на телефона.
Ще ти кажа всичко това, защото минах през същите неща
с моята жена.
Звъннал си му и си знаел как ще реагира той,
но си и знаел, че ще се обърна към теб за помощ.
Не мислиш трезво.
Виж се! Ти си свободна!
"Излез от дупката и ела при мен..."
Играх ти по свирката.
За толкова умен ли ме смяташ?
Да. - И живяхме в Ню Йорк,
за да дойдем в София за тази поръчка?
Стига де! - Ами да!
Помниш ли, че ти казах да не идваш? - Но ме остави да дойда.
Ти настоя. - Не! Ти си оставил досието на бюрото,
за да го видя.
Това са пълни глупости. Стига.
Дай ми пистолета и да тръгваме. Полицията сигурно идва.
Какви бяха хората, които убихме?
Каквито ти казах, че са!
Истината е, че се влюбих в теб.
Обичам те и сега...
Трябва да си имаме вяра. - Покажи ми билетите за Малдивите.
Дай ми пистолета. - Каза, че ще започнем на чисто,
така че ми покажи билетите.
Ако ми повярваш... Просто ми повярвай.
Ричард!
Ричард...
Виж.
Лицето ти...
Миличък...
Скай...
Способността на човешкия ум да оправдае почти всичко
ни прави толкова опасни същества.
Самовнуших си, че убиваме вредители,
че спасяваме души и затова се гмурнах, без да се замисля и за миг.
Признавам си, това е огромен личностен минус.
"Дълъг път и труден чака ни от този ад до светлината."
Не помня кой го е казал.
Милтън ли? Или Клоуна Кръсти?
Няма значение.
Истинският въпрос е хлебарките като мен
заслужават ли изход от мрака към светлината?
Надявам се.
Субтитри от YavkA.net @ 2026
Превод на субтитрите: Андрей Георгиев